Dwight Howard

Dwight David Howard (Atlanta, Georbia, AEB, 1985eko abenduaren 8a - ) NBAko Orlando Magic taldean aritzen den estatubatuar saskibaloi jokalari bat da. Thunder (trumoia) eta Man-Child (gizon-umea) ezizenak ditu. High Schooletik igo zen profesionalekin jokatzera, unibertsitatera joan gabe. Ligako errebote harrapatzaile onenetakotzat hartzen dute. 2,11 metroko altuera du eta 120 kilo pisatzen ditu.

 Kirol ibilbidea 
 High School 

Howard-ek Southwest Atlanta Christian Academy institutu pribatuan ikasi zuen AEBetako saskibaloi programa onenetakoarekin. Institutuko ibilbidearen zehar 16.6 puntu, 13.4 errebote eta 6.2 tapoi lortu zituen partiduko batez beste, 129 partidutan. Naismith Prep Player of the Year sari ohoretsua, AEBetako institutuetako jokalaririk onena bezala nabarmendu zuena, lortu zuen 2004an.

 Profesionala 

2004ko NBAko Draft-en 1. postuan hautatu zuten Orlando Magic-ek, eta ez zuen huts egin lehenengo denboraldian, rookie-en bostekorik onenean (3. bozketan) hautatua izanez eta batez besteko zenbaki bikoitzak puntuetan eta erreboteetan lortuz; lehenengo urte profesionalean 8 jokalarik bakarrik lortu dute hori NBAko historian. NBAko historia osoan institututik zuzenean etorritako rookie-en artean Howard-ek bakarrik lortu du denboraldi erregularreko 82 partiduak jokatzea, eta 8. bukatu zuen erreboteen sailkapenean, 10. jaurtiketen ehunekoarenean, eta 18. tapoi egileenean.

Bigarren denboraldian beraren zenbakiak hazi ziren 15.8 puntu eta 12.5 errebotetaraino, eta oraingo denboraldian (2008ko urtarrilaren 17an) 22.4 puntu eta 15.2 errebote lortu ditu batez beste, ligaren errebote harrapatzailerik onena eta bikoitz-bikoitzak lortzaileen artean bigarrena izanik. 2007ko azaroaren 16an, Magic-en eta Nets-en arteko partiduan, 3000 errebote lehenen lortzen dituen jokalaririk gazteena bilakatu zen Howard, Shaquille O'Neal-ek lehenago izan zuen marka gaindituz.

 Lorpen personalak 
 2007ko NBAko All-Star Weekend-en jokatzeko hautatua zen
 Rookie bostekorik onenean hautatua zen 2005ean
 Líder de la NBA en rebotes totales en 2006 (1.022)
 Partidu batean 20 errebote lortu dituen jokalaririk gazteena
 Denboraldi batean batez besteko bikoitz-bikoitza lortu duen jokalaririk gazteena
 Denboraldi batean batez besteko 10 errebote lortu dituen jokalaririk gazteena
 Partidu batean 20 errebote eta 20 puntu lortu dituen jokalaririk gazteena
 NBAn 3000 errebote lortu dituen jokalaririk gazteena, 21 urte eta 343 zituelarik
 Jokalaririk onena da bere posizioan, Shaq edo Oden bezalako jokalarien aurretik

 Kanpo estekak 
 Perfil y biografía de Dwight Howard-en soslaia eta biografia NBA.com web orrian
 Dwight Howard-en web orri ofiziala
 Dwight Howard-en gaztelaniazko fitxa

Kategoria:Atlantarrak
Kategoria:Orlando Magic-en jokalariak
Kategoria:Afro-estatubatuarrak
Kategoria:Olinpiar Jokoetako dominadunak saskibaloian
Kategoria:2008ko Udako Olinpiar Jokoetako dominadunak
Kategoria:2008ko Udako Olinpiar Jokoetako saskibaloilariak
Kategoria:Ameriketako Estatu Batuetako urrezko dominadun olinpikoak